

**Біржолғы талондар құны туралы**

***Күшін жойған***

Оңтүстік Қазақстан облысы Шымкент қалалық мәслихатының 2011 жылғы 28 қазандағы N 57/465-4с шешімі. Оңтүстік Қазақстан облысы Шымкент қаласының Әділет басқармасында 2011 жылғы 29 қарашада N 14-1-147 тіркелді. Күші жойылды - Оңтүстік Қазақстан облысы Шымкент қалалық мәслихатының 2012 жылғы 20 желтоқсандағы № 15/109-5с Шешімімен

      Ескерту. Күші жойылды - Оңтүстік Қазақстан облысы Шымкент  қалалық мәслихатының 2012.12.20 № 15/109-5с Шешімімен.

      Қазақстан Республикасының 2008 жылғы 10 желтоқсандағы "Салық және бюджетке төленетін басқа да міндетті төлемдер туралы" Қазақстан Республикасының Кодексін (Салық кодексі) қолданысқа енгізу туралы" Заңының 36 бабына және Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 6-бабы 1-тармағының 15) тармақшасына сәйкес, қалалық мәслихат **ШЕШІМ ЕТТІ:**  
      1. Қызметі дүркін-дүркін сипатта болатын (стационарлық үй-жайда жүзеге асырылатын қызметтерді қоспағанда) Қазақстан Республикасының азаматтары мен оралмандары үшін және Шымкент қаласының базар аумағындағы дүңгіршектердегі, стационарлық үй-жайлардағы (оқшауланған блоктардағы) сауданы қоспағанда, базарларда тауарлар өткізу, жұмыстар орындау, қызметтер көрсету жөніндегі қызметтерді жүзеге асыратын Қазақстан Республикасының азаматтары мен оралмандары, дара кәсіпкерлер мен заңды тұлғалар үшін біржолғы талондар құны 1 және 2 қосымшаларға сәйкес белгіленсін.  
      2. Осы шешім 2012 жылдың 1 қаңтарынан бастап қолданысқа енгізіледі және ресми жариялануға жатады.

*Қалалық мәслихат сессиясының төрағасы      М.Сыдықов*

*Қалалық мәслихат хатшысы                   Н.Бекназаров*

Шымкент қалалық мәслихатының  
2011 жылғы 28 қазандағы  
№ 57/465-4с шешіміне № 1 қосымша

**Шымкент қаласы бойынша қызметі дүркін-дүркін сипатта болатын Қазақстан Республикасының азаматтары мен оралмандары үшін біржолғы талондар құны**

|  |  |  |
| --- | --- | --- |
| № р/с |  | Бір күндік талон құны (теңге) |
| 1. | Сату (стационарлық үй – жайда жүзеге асырылатын қызметтерді қоспағанда): |  |
| 1) | газеттер мен журналдарды | 150 |
| 2) | тұқым, сондай-ақ отырғызылатын материалдарды (екпелер, көшет) | 200 |
| 3) | бақша дақылдарын | 300 |
| 4) | саяжайларда және үй маңындағы учаскелерде өсірілген табиғи гүлдерді | 100 |
| 5) | қосалқы ауыл шаруашылығы, бағбандық, бақшашылық және саяжай учаскелерінің өнімдерін | 200 |
| 6) | жануарлар мен құстардың жемдерін | 200 |
| 7) | сыпыртқылар, сыпырғылар, орман жидегін, бал, саңырауқұлақ және балықтарды | 200 |
| 2. | Жер учаскелерін өңдеу бойынша жеке трактор иелерінің көрсететін қызметі | 500 |
| 3. | Үй жануарлары мен құстарын бағу | 200 |

      Ескерту: егер тұрған (сауда) орны белгіленген жер көлемінен артса, онда салық төлеуші біржолғы талон құнының сомасын артық жерге барабар етіп қосымша төлейді.

Шымкент қалалық мәслихатының  
2011 жылғы 28 қазандағы  
№ 57/465-4с шешіміне 2 қосымша

**Шымкент қаласының базарларында тауарлар өткізу, жұмыстар орындау, қызметтер көрсету жөніндегі қызметтерді жүзеге асыратын Қазақстан Республикасының азаматтары мен оралмандар, дара кәсіпкерлер мен заңды тұлғалар үшін біржолғы талондар құны**

|  |  |  |  |
| --- | --- | --- | --- |
| №  р/с | Тауар, жұмыс және қызмет атаулары | Әр сатушының алатын сауда алаңы | Бір күндік  талон  құны (теңге) |
| 1. | Базарлар аумағындағы (дүңгіршектердегі, стационарлық үй-жайлардағы (оқшауланған блоктардағы) сауданы қоспағанда) сату: |  |  |
| 1) | ұн, нан және нан тағамдары, кондитер тағамдарын | 1 шаршы метрден | 100 |
| 2) | ет және ет өнімдерін | 1 шаршы метрден | 300 |
| 3) | сүт және сүт өнімдерін | 1 шаршы метрден | 100 |
| 4) | көкөністерді, жеміс-жидектерді | 1 шаршы метрден | 200 |
| 5) | құрғақ жемістерді, балды | 2 шаршы метрге дейін | 400 |
| 6) | киімдерді, маталарды, бас киімдерді, аяқ киімдер, теріден жасалған бұйымдарды | 2 шаршы метрге дейін | 300 |
| 7) | аудио-бейне аппаратураларды | 2 шаршы метрге дейін | 300 |
| 8) | кеңсе тауарларын, парфюмерияларды | 1 шаршы метрден | 250 |
| 9) | жеңіл автокөліктерді | 1 кіріп шыққанына | 500 |
| 10) | автобустарды | 1 кіріп шыққанына | 700 |
| 11) | жүк машиналарын | 1 кіріп шыққанына | 1000 |
| 12) | мото- велотехникаларды | 1 кіріп шыққанына | 350 |
| 13) | ірі қара малды, жылқыларды, түйелерді | 1 басқа | 300 |
| 14) | қой, ешкі, қозыларды | 1 басқа | 200 |
| 15) | құс және үй жануарларын | 1 шаршы метрден | 200 |
| 16) | жем, шөптерді | 2 шаршы метрге дейін | 300 |
| 17) | құрылыс материалдарын | 3 шаршы метрге дейін | 300 |
| 18) | гүлдерді | 1 шаршы метрге денін | 250 |
| 19) | аяқ киім тігу, жөндеу және тұрмыстық қызметтерді | 2 шаршы метрге дейін | 200 |
| 20) | ұсақ –түйек тауарларды | 1 шаршы метрден | 200 |
| 21) | зергерлік бұйымдарды | 1 шаршы метрден | 300 |
| 22) | кілемдерді | 3 шаршы метрге дейін | 300 |
| 23) | автокөліктердің қосалқы бөлшектерін (жаңа түрлері) | 1 шаршы метрден | 200 |
| 24) | автокөліктердің қосалқы бөлшектерін (ескі түрлері) | 1 шаршы метрден | 150 |
| 25) | базар аумағына жүк артып кірген автокөліктерге және әрбір тіркемелеріне |  |  |
| а) | 1 тоннаға дейінгі | 1 кіріп шыққанына | 300 |
| б) | 1 тоннадан 4 тоннаға дейінгі | 1 кіріп шыққанына | 600 |
| в) | 4 тоннадан 8 тоннаға дейінгі | 1 кіріп шыққанына | 1000 |
| г) | 8 тоннадан жоғары | 1 кіріп шыққанына | 1500 |

      Ескерту: егер тұрған (сауда) орны белгіленген жер көлемінен артса, онда салық төлеуші біржолғы талон құнының сомасын артық жерге барабар етіп қосымша төлейді.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК